الحمد لله والصلاة والسلام على رسول الله صلى الله عليه وسلم. طيب احنا استكمالا للمرة اللي فاتت احنا بدأنا العهد المدني. ماشي؟ عايزين نصحصح كده عشان احنا اصلا قاطعين بقى لنا اسبوع. احنا قلنا علشان طبعا هاجروا هو والصحابة. وبدأنا بداية العهد المدني. النبي صلى الله عليه وسلم كان في مواقف
كبيرة في بداية الموضوع. زي فكرة بناء المسجد صح؟ والاخوة اللي ما بين مهاجرين الانصار. آآ والوثيقة اللي اتكتبت اه كقانون كعلاقة اهل البلد ببعضها كعلاقة الناس بقريش كعلاقة المسلمين واليهود. كإيه هي حدود المدينة. اه والوثيقة اللي اتكتبت
وكان فيه كزا موقف بس دي الحاجات الاساسية اللي اتكلمنا عنها المرة اللي فاتت. تعالوا بقى نخش بقى احنا دلوقتي جوة مجتمع المدينة. فاكرين لما قلنا القرآن المكي لما تقراه
واحنا بنتكلم عن مكة ورفضهم وعنادهم وتعذيب المسلمين واضطهادهم كان له ايه؟ كان له طعم. المرة دي بقى احنا من اول النهاردة بينزل ده قرآن مدني. فالقرآن المدني هتلاقيه بيوصف لك ايه اللي كان بيحصل. وآآ وربنا كان بيكلمهم ازاي؟ فهتلاقي الموضوع
الموضوع يختلف هتلاقيه خد خد يعني خد طريقة مختلفة. آآ مين اللي ربنا اتكلم عنهم في القرآن المدني كتير كتير كتير هم هيظهروا دلوقتي في المدينة. لان المدينة مش يا جماعة المجتمع اللي هو يوتوبيا اللي هو مية في المية مسلمين. وكلهم عايشين براحتهم وما فيش مشاكل خالص
لا زال فيه في المدينة شريحة كبيرة جدا اسمها اليهود. وده للقرآن المدني هيبدأ يتكلم عنه. ما فيش القرآن المكي كله الكفار والمشركين. دلوقتي بني اسرائيل واهل الكتاب. وهتلاقي نوع تاني من الناس مش زي الكفار في كفرهم. يعني اسبابهم مختلفة خالص
مختلفة خالص. صفاتهم مختلفة خالص. وهيظهر شريحة تانية هي المنافقين. ولا زال فيه المشركين اللي هم الناس فضلوا على الكفر من اهل المدينة عادي جدا فالموضوع مخلط والموضوع فيه اه احداس جديدة واستايلات مختلفة. فتعالوا نبدأ باليهود
طول ما انت ماشي بقى في القرآن المدني تلاقي الكلام عن اليهود. الكلام عن اليهود. لان هم قاعدين مع النبي صلى الله عليه وسلم. فالوحي نزل. موقف اليهود ايه بقى من النبي صلى الله عليه وسلم
حاجة غريبة جدا جدا جدا. آآ ربنا بيقول سورة البقرة ولما جاءهم كتاب من عند الله مصدق ما معهم وايه؟ وكانوا من قبل يستفتحون على الذين كفروا. فلما جاءهم ما عرفوا كفروا به. كانوا بيقعدوا يقولوا لاهل فيستفتحون على الذين كفروا. كانوا يقعدوا يتكلموا
المشركين والكفار اللي في المدينة زمان ويقولوا لهم هتشوفوا وهيجي نبي وعامل ازاي وكزا وكزا ليون اليهود عارفين مين النبي صلى الله عليه وسلم وآآ وكانوا قاعدين عشان كده قلنا اهل المدينة اسلموا بسهولة لان هم كانوا مهيئين جدا. طب اليهود نفسهم كان موقفهم ايه؟ الناس دي يا جماعة كانت
متعودة دايما انه بني اسرائيل حاجة والعرب حاجة ماشي؟ بني اسرائيل حاجة والعرب حاجة. فهم متعودين من ساعة ما وجدوا ان النبي ينزل من عندهم بيطلع منهم. مش طبيعي انه انه بيطلع من ناحية تانية. فده سبب كفرهم الاساسي بالنبي صلى الله عليه وسلم. انه ده نبي مش طالع مننا
فاحنا كده احنا هنتبع مين؟ نبي من العرب. فلأ احد اسباب اسبابهم الكبيرة في الرفض كان ده. تخيل فكرة العنصرية وان واحد يبقى شايف ان هو من طبقة معينة وما ينفعش اسمع لناس عاملة ازاي او اتبع ناس عاملة ازاي الناس دي اقل مني في المستوى
الناس دي مختلفة عني في الجنسية. الناس دي مش شبهي فيرفضوا. احد اسباب كفرهم الاساسية الكبيرة ان النبي ما طلعش مننا. اليهود كانوا دايما مش عارفين شايفين نفسهم شعب الله ايه؟ المختار. وقالت اليهود والنصارى نحن ابناء الله
كانوا يتكلموا عن نفسهم كده شايفين نفسهم كده كل الانبياء مننا احنا كزا احنا كزا فربنا اختبرهم في دي يعني ممكن ربنا يختبرك في دي انا بشوف شباب كتير ساعات ترفض الالتزام. عشان هو شايف آآ آآ اهل الدين مش استايله. يعني مش على هواه
مش عاجبينه. هو هو باصص لهم من فوق كده شوية. فمستقلهم. فاهمين فاهمين قصدي؟ هو شايف الناحية التانية اه اروش. واصيع في ناس ربنا يختبرهم بده ان هو يبقى حاسس بكده وربنا يقول له امشي مع دول. آآ ومهم جدا جدا ان انت تبقى فاهم
انه اللي انت شايفه مش هو الصح. لان ربنا بيقول عن يوم القيامة ايه؟ خافضة رافعة. يوم القيامة ده السورة هتتقلب كده وهتشوف فعلا مين اللي فوق؟ مين اللي تحت؟ نشوف مين العالي ومين الواطي؟ فعلا. انما هنا الاختبار بيبقى عارف لما انت ايه تحس انه دور استايل دول مش
دول ان ودول فاكسانين دول غلابة ودول روشين. ساعات ييجي جواك كده. طب مين مين اخواتي في الاخر؟ المؤمنين من من اللي انا بحبهم في الله؟ اهل الدين. فلو عندك الانفة دي والكبر ده لازم تكسره. لازم تبقى نفسك
انا اللي شايف غلط انا اللي مصنف الناس غلط. انا مش عارف مين ربنا يقول ان النبي ان ربنا بيقول النبي صلى الله عليه وسلم بيقول ان ربنا بيقول من عاد لي وليا ايه
فقد اذنته بالحرب. انت اللي مش عارف مين الولي ومين اللي مش ولي. انت اللي مصنف الناس غلط. احنا معاييرنا كلها دنيا. كلها ميك اب ولبس وساكن فين وراكب عربية هي دي معاييرنا ودي معايير غلط. اليهود كانوا كده كانوا شايفين نفسهم حاجة ودول العرب الحثالة
احنا هنحكمهم كده ولا كده لما ييجي نبي. فلما جه نبي من العرب ما يقدرش ينزل لمستوى انه ايه ان انا اتبعه. فش فاهمين المقارنة اللي ما بينا وما بينهم في الحتة دي بتحصل. بتحصل ان واحد يعني حاسس انه ايه؟ يعني اهل الدين هو حاسس كده. هو شايف كده انه اهل الدين دول
تحت بتاعة الباطل هي اللي جامدة وهي اللي فوق. الحقيقة هي العكس. بس احنا اللي عينينا فيها ايه؟ فيها حول في البصيرة. فانت محتاج تتربى على ده. محتاج تغير ده فيك. محتاج تكسر ده فيك. الكبر والانافة اللي اللي مبنيين
على وهم دول بيودوا في داهية ودوا اليهود في داهية. فاليهود كان على طول كده اساسي كده على طول موقفهم ايه؟ موقفهم ان الاسلام ده احنا ضده كل ده احنا عارفينه النبي. وعارفين عارفين مكتوب عندهم وكانوا مستنيينه وعارفين وصفه الموضوع مش محتاج. زي بالزبط ما الكفار هم كانوا
عارفين والنبي ولا لا؟ عارفين ومتفقين بس فيه مصالح. اليهود موضوعهم مختلف. اليهود مش بس موضوعهم الدنيا وقريش والسلطة الموضوع اختلف خالص. احد اسباب كفرهم وعندهم احد الاسباب اللي بتخلي ناس مننا يبعدوا عن ربنا. هو انه مش ايه يعني مش عائز يقبل الوضع بتاع انه الملتزم ده
اتصنف ازاي؟ ومحطوط مع مين وبيعيش ازاي؟ وبيعمل ايه؟ مش عاجبه. اللي بيحكي لنا تفاصيل اليهود كانوا حاسين وبيقولوه. بصوا يا جماعة اكبر كبراء اليهود في المدينة كان اسمه حيي ابن اخطب. ماشي؟ اليهود في المدينة كانوا تلت قبائل. تلات اقوام تلات بطون
بانو ايه النظير وبانو قريزة وبنو قينقاع ماشي دول دول التلات فصائل الكبار اللي في اليهود. آآ حياء بن اخطب احد كبرائهم. بنته اسمها ايه؟ صفية. بنته حليب بن خفف
صفية دي مين ؟ صفية دي اللي نفسها بتزوجها. دي ام من امهاتنا. فهي بتحكي وبتقول انا كنت يعني اكتر واحدة مفضلة عند ابويا وعمي من البنات ومن الاطفال الصغيرين. وكنت لما اخش عليهم لازم يسيب اللي في ايده ويقعد يحضني. ففي مرة جيت اخش عليه فما عبرونيش
بتحكي عن يوم كده في مشهد كده في لحظة. عارفين امتى؟ لما النبي صلى الله عليه وسلم دخل المدينة. وبتقول وانا قاعدة ولقيتهم بيتكلموا وبيقول له هو اه هو هو؟ قال ايه؟ هو هو. قال له هو النبي اللي عندنا هو. هو النبي هو النبي. قال ما نويت. يعني انت ناوي تعمل
هنعمل ايه في المشكلة دي؟ قال ايه عداوته ما بقيت ما ينفعش طبعا. يعني يا جماعة بني اسرائيل كانوا عارفين سيدنا عيسى نبي كانوا عائزين يقتلوه فاهمين؟ بني اسرائيل فيهم الطباع دي. بني اسرائيل قتلوا سيدنا يحيى. بني اسرائيل قتلوا سيدنا زكريا فما تستغربش
ماشي هم عارفين انه ده نبي وعارفين ايه وعارفين ان ده من عند ربنا وكانوا عندنا بقى شوية مصالح تانية فهنتلاعب وهنشوف بقى بعد كده ايه اللي هيحصل مع ربنا
عارفين كويس قوي الدين. بس كان عندهم يعني كمية اطماع من جوة اليهود صعبين جدا وربنا وصف اوصاف اليهود عايزك بقى القرآن المدني يعرفك اوصاف اليهود في القرآن. عشان تفهم. لما ربنا يقول ايه؟ حسدا من عند انفسهم
اليهود عندهم حسد. عندهم غل. اليهود ما يحبوش ان هم يشيروا في الخير. تيجي تمسك كده اوصافهم في القرآن تلاقي مشاكل كبير اوي. يحرفون نتكلم عن مواضعه. يقولون يقولوا لبعضهم كده لما لو رحتوا للنبي بتاعهم عشان هيشرع عشان هو اللي ماسك القانون. يقولون ان اوتيتم هذا فخذوه
وان لم تؤتوه فاحذروا. لو قال لكم كذا ماشي. لو قال لكم كذا نقول لها لأ احنا مش عايزين نمشي على كذا اليهود كانوا صعبين جدا جدا في التلاعب في الشرع. في التلاعب
الدين. المهم انه يمشي على هو اهم. لدرجة ان هو لو نبي في زمن الازمان ما عجبهمش لأ ممكن يعدوه نفسهم ويقتلوه. الموضوع كان صعب اوي اوي مع اليهود وكمل مع النبي صلى الله عليه وسلم. طيب هل مسلا صباح الخير يا جاري انت في حالك وانا في حالي لأ. الموضوع
آآ تطور لمعادته ما بقيت دي. عداوته ما بقيت. بدأ الموضوع باضطهاد وتهكم على النبي صلى الله عليه وسلم. يعني من مشاكلنا مع مع اليهود ان هم كان عندهم اصلا عداواته دي مش معناها انا همشي في حالي. عداواته
دي انا اصلا ههاجمد ههاجم الدين ده. فكانوا يخشوا على النبي صلى الله عليه وسلم ويقولوا له ايه؟ يقولوا له السلام عليك يا محمد. عارفين السلام عليكم بتاعتنا احنا بنخطفها هو مش بيخطفوها هم بدل ما يقولوا السلام عليك يقولوا ايه؟ السام يعني الموت. يعني انت فاهم؟ هم كان عندهم الحتة دي يا جماعة كتير قوي
يلعبوا بالألفاظ كده يرخموا كده طب انتم بتعملوا كده ليه؟ هو فيه غلة كده. السلام عليك يا محمد. فالسيدة عائشة لما شافتهم قالوا كده اتغاظت وغضبت فاكرين شخصية السيدة عيشة؟ شخص لما يسمع الكلام ده ما يهداش. قالت ايه؟ بل انتم عليكم اللعنة. وبدأت تشتمهم وبدأت تزعق والنبي صلى الله عليه وسلم يقول لها ايه
الرفق يقول لهم ايه؟ يقول لها انا كده كده رديت عليه. قلت لهم وعليكم. وربنا هيستجيب مني ومش هيستجيب منهم. فالنبي صلى الله عليه وسلم في الموقف ده للرفق. ما وضع الرفق في شيء الا زانه. قال لها كده. قال لها بالراحة انا كده كده دعيت
فاليهود كان عندهم مشكلة مع شخص النبي صلى الله عليه وسلم. ما كانوش يحبوا يسيبوه في حاجة. كمان شوية هنكتشف ان هم حاولوا يغتالوا النبي صلى الله عليه وسلم مش مش مرة اكتر من مرة. طب ليه؟ طب ما في غل في حقد. عند اليهود. كل ما هتقرا كلام
ربنا عن اليهود في القرآن هيكتشف النوع ده من البشر. ازاي عنده مشكلة كبيرة مع الاسلام والمسلمين؟ انا بتكلم حتى في الوقت ده انا بتكلم على وقت السيرة. وقتنا الحاضر كده ولا كده؟ هينطبق عليه الصفات دي. حتى لو هو مش منهم. قصدي ايه؟ قصدي ان هو خلاص في الايه
طالما رضي بان هو يبقى من اهل الكتاب اليهود انا بعامله معاملة اليهود اما كشخص لوحده ده ممكن يختلف. حد فاهم الفكرة؟ طيب المشكلة الاكبر كمان كانوا في نقاشاتهم مع المسلمين كانوا يقعدوا يتهكموا ويتجرأوا على ربنا كمان سبحانه وتعالى
لما واحد فيهم قاعد مع سيدنا ابو بكر ويقول له وعارفين لما ربنا يقول من ذا الذي يقرض الله قرضا حسنا؟ ربنا ليه بيقول كده من باب ان هو يرغبك. صح؟ انما اصلا المال مال مين؟ واتوهم من مال الله الذي اتاكم اصلا. دي حاجة احنا فاهمينها
هم يروحوا ويقولوا لسيدنا ابو بكر ايه؟ يقولوا ربنا بيطلب انه يقرض ده عشان ربنا فقير ومحتاج فلوسنا. فيزعل سيدنا ابو بكر فيضربه ويتخانق معه. كانوا عاملين كده وده ربنا قاله. قالوا ان الله فقير ونحن اغنياء. كتير كتير يا جماعة هتلاقي كلام اليهود قالوا ايه؟ يد الله وقالت اليهود
والله مغلولة. مغلولة يعني ايه يعني بخل جاية من البخل. قال الله غلت ايديهم ولعنوا بما قالوا. بل يداه مبسوطتان كيف يشاء. ده بقى القرآن المدني الجديد اللي انت هتقعد تقراه. هتلاقي اهل الكتاب هم بيعملوا ومنهم وربنا يقول ومنهم كزا ومنهم كزا. وبعد كده ربنا يقول ليسوا سواء من اهل الكتاب
امة قائمة اناء الليل. هتلاقي ربنا بيكلمك بقى عن عن عن فكرة اهل الكتاب اليهود والنصارى. لتجدن اشد الناس عداوة للذين اليهود والذين اشركوا ولتجدن اقربهم مودة الذين امنوا الذين قالوا انا نصارى. هتلاقيه في السيرة واحنا بنتكلم دلوقتي فعلا دول غير دول
موقف دول غير دول غير المغضوب عليهم ولا الضالين. فسبحان الله! القرآن البدري وانت بتقراه دلوقتي هيبقى برضو ايه له طعم. وهو بيوصفه حال اهل المدينة سواء اليهود سواء كمان شوية منافقين. سواء المشركين اللي فضلوا على الكفر. فاليهود يتهكموا على النبي صلى الله عليه وسلم. آآ
اه اه يتجرأوا على ربنا سبحانه وتعالى. وكمان كان عندهم لعبة التحريش بين الانصار والمهاجرين. يعني ايه التحريش في راسه اه. يعني لما واحد اه يسخنوهم يقعدوا كده وهم هم كده هم خلاص فيه غيظ وفيه حقد وفيه تعامل مع الناس دي باسلوب شراني
فيبقوا قاعدين مع اليهود مع مع الانصار ويقعدوا فاكرين لما يقولوا ان كان في حرب اسمها حرب بعث اتكلمنا فيها دي دي حصلت امتى ؟ قبل ما اجي. قبل النبي صلى الله عليه وسلم ما يقابل الستة الشباب اللي في الاول خالص. وكانت حرب بين الاوس
الخزرج وقتل فيها كبراء الاوس والخزرج وده اللي خلى الشباب فاكرين فهما يبقوا قاعدين معهم ويقعدوا ينكشوا. فاكرين فاكرين حرب فاكر لما اهلك انتم اللي كسبتم ولا انتم ويوم الاوس والخزرج يقوموا يعملوا ايه؟ يشدوا ويتخانقوا مع بعض. والنبي صلى الله عليه وسلم يقول لهم ابى دعوى الجاهلية وانا
لدينا اظهركم دعوة الجاهلية يعني ايه يا جماعة؟ ودي من الحاجات اللي الاسلام جه واداس عليها خالص. انه زمان ايام الجاهلية كانت الحمية اذ جعل الذين كفروا في قلوبهم الحمية حامية الجاهلية. يعني ايه يعني ايه حمية؟ يعني بتتحمق زمان في الجاهلية كانوا
على حاجة الاسلام جه قال لا مش ده اللي بنتحمي عليه خلاص. ايه هي اللي كانوا بيتحموا على اساسها؟ الحاجة اه اللي كانت مغروزة في العرب. احنا الاول واحنا الخزرش واحنا العرب واحنا والنبي صلى الله عليه وسلم جه واسس حاجة معروفة من الاول خالص كل ده شيفت ديليت والارضية الوحيدة اللي بتتحمي
عشانها هي ايه؟ انما المؤمنون اخوة. الاسلام. بس. زي ما سيدنا سلمان الفارسي قال ايه؟ قال ابي الاسلام. لا انا دي الحاجة الوحيدة اللي خلاص بنقف عشانها وبنقعد عشانها وبنقاتل عشانها وبندافع عشانها انه ده مسلم وده مش مسلم
انا بنظر لده بطريقة وده بطريقة بعامل ده بطريقة وده بطريقة انا موضوعي اختلف. فالنبي صلى الله عليه وسلم يقول ترجعوا تاني راجعين تاني لايام الجاهلية وانا بين اظهوركم والنبي صلى الله عليه وسلم يهدي ما بينهم ويفكرهم فيقوموا يتصالحوا ويقوموا يعيطوا ويقوموا يرجعوا تاني. اليهود كانوا اه كان موقفهم صعب جدا
آآ من المواقف الغريبة جدا اللي حصلت. وده احد اليهود. آآ هل يا جماعة ربنا قال ليسوا سواء ليسوا سواء يعني بعد ما بيتكلم ربنا على اليهود زي ما قال ومن اهل الكتاب من انت امنه بايه؟ بقنطار يؤدي اليك ما فيش مشكلة هتقول له هسلمك
ده او خلي عندك ده عادي. ربنا عدل يا جماعة. ومنهم من ائتمنه بدينار لا يؤديه اليك. ماشي؟ دول مين؟ دول دول دول دول صنف. فكان في منهم صنف اسلم في ناس اسلمت من اليهود بس قليلين اوي. منهم مين؟ منهم واحد معروف اوي اوي اوي. هم. آآ
خلينا نتكلم عليه لما تنزل لما يجي وقته. احد اللي اسلموا في اليهود كان اسمه عبدالله ابن سلام. ماشي؟ عبدالله ابن ايه سلام. ده ما كانش واحد يهودي عادي. ده كان من كبار علماء اليهود. اللي هم بيسموهم ايه؟ علماء اليهود دول الاحبار. ماشي؟ حبر يعني ايه
عالم كبير قوي. ماشي عند اليهود. فعشان كده سيدنا ابن عباس بيسمى ايه؟ حبر الامة. من علماء الامة التقال جدا سيدنا ايه ابن عباس فكان في واحد من كبار احبار اليهود اللي هو كان اسمه عبدالله بن سلام. الاحبار دول يا جماعة مش اي حد. الاحبار دول اللي فاهمين اللي فاهمين الدين. وفاهمين
امين التوراة وفاهمين كل حاجة من اولها لاخرها. الاحبار دول هم اللي كانوا بيلعبوا بالدين مع الناس. ومنهم اميون لا يعلمون الكتاب الا اماني بس هو منهم ايه بقى؟ اللي كانوا بيحرفوا ويقولون هذا من عند الله وما هو من عند الله ويقولون على الله الكذب وهم يعلمون. دول الاحبار اللي كانوا بيلعبوا دايما بالتوراة وبالدين
وكمان المواقف المشهورة انه في واحد يهودي زنا وكان لازم يرجم. الرجم عقوبة الزاني اللي هو اللي متجوز. خلاص لما لما اعرف ولما يفضح ولما يكتشف ولما لما يوصل الامر للحاكم خلاص دي عقوبة. فالنبي صلى الله عليه وسلم ادى باليهود
ويقول لهم آآ عندكم رجم في في التوراة ولا لأ؟ فيقولوا له لأ ما عندناش رجم. ما انا قلت بيلعبوا كانوا الاحبار دول ما عندناش رجم. فواحد يقول له لأ عندكم في صفحة كزا كزا اقرأ فييجي يقرا فيقوم حاطط ايده على الحتة بتاعة الرجم كانوا في
ده حقيقي. فيقول له شيل ايدك. ما هو النبي عليه الصلاة والسلام ما بيعرفش يقرا. فهو فاكر ان هو كده بيضحك على النبي صلى الله عليه وسلم. متخيلين ان هو عارف انه نبي وبيتعامل معه كده؟ فاهمين اليهود كانوا ازاي
ايه يا جماعة؟ هو يعني عارف لما واحد يبقى عارف ان ربنا شايفه؟ عارف ان ربنا شايفه. متأكد. وبعد كده مطلع الكلام اللي هو ايه؟ يا عم الحمد لله هتعدي. يا ابني انت انت بتعمل
ليه؟ هم كانوا كده بقى فيس تو فيس بقى مع الانبياء. يبقى عارف والنبي شايفه وزي لما قالوا في القرآن برضو باقول لكم القرآن المدني خلاص هيبقى له طعم دلوقتي. قالوا اتحددون
بما فتح الله عليكم ليحاجوكم به عند ربكم. انتم فاهمين هم بيقولوا ايه؟ يعني يا جماعة ما تقولوش هيجي يوم القيامة يقولوا ان احنا قلت طب ما انت عارف اصلا ان ربنا شايفه سامعك دلوقتي
انتم بتقولوا ايه؟ اولا يعلمون ان الله يعلم ما يسرون وما يعلنون؟ فاليهود كانوا تعاملهم مع الدين تعاملهم مع الانبياء. تعاملهم مع مع ربنا في حتة عجيبة من التجرؤ ومن وقالوا قلوبنا غلف. يعني والله انا لو علي كنت ابقى كويس بس اعمل ايه طب ما انت عارف ان ربنا
بس كانوا عايشين كده خلاص بقى اتعودوا يا جماعة على عاشوا كدبة. فاحد احبارهم التقال جدا سيدنا عبدالله بن سلامة. راح النبي صلى الله عليه وسلم وقال له انا هاسلم واسلم. وبعد كده النبي صلى الله عليه وسلم كان عايزه كان عايز اليهودي
بسببه لانه طالما ده اسلم يبقى ده عارف الحق فخلاص سهلة اهي. فقال له يعني عايز يجيب بقية الاحبار ويتكلمه. فهو عبدالله بن زي ما عارف اليهود فقالوا لأ لأ مش كده قال له انا انا هستخبى ورا وانت تجيبهم الاول وتسألهم عني. قبل ما يحصل الكلام دوت. فسيدنا عبد الله السلام واقف بعيد. وانما
النبي صلى الله عليه وسلم جابهم وقال اي رجل فيكم عبد الله بن سلام يعني ايه رأيكم فيه؟ قالوا كبيرنا وعالمنا واي حاجة هيقولها وهو اللي فاهم ومش هو اللي فاهمه. فنبي سلم نادى عليه وخرج وقال لهم ده اسلم وده كزا وقل لهم. قالوا ايه بقى؟ سفيهنا
ودائما ما نسمعش منه وده اصلا ما لوش لا. ده نفس موقف كده مش روح مثلا كده هو هو قاعد كده رد على النبي صلى الله عليه وسلم كده ومشيوا وسابوه. اليهود كانوا كده يا جماعة
داود كانوا كبسول سيدنا عبدالله بن سلام ده ده من الناس المميزة. ليه ده عايز اقول لكم ان النبي صلى الله عليه وسلم وهو قاعد مع الصحابة قال يطلع رجل من هذا الفجر هم كانوا قاعدين بياكلوا خلاص؟ فج يعني طريق فج يعني طريق
ماشي؟ يأتون من كل فج عميق. ماشي؟ فج يعني طريق. فالنبي صلى الله عليه وسلم قاعد مع الصحابة قال لهم يطلع عليكم رجل من هذا الفجر يأكل هذه الفضلة اللي هو الحاجة اللي فضلت دي. خلاص
من اهل الجنة. فهما قاعدين مين اللي انا جاي فجه سيدنا عبدالله بن سلام واكل. النبي صلى الله عليه وسلم بشره بالجنة ليه؟ لان ده عمل حاجة كانت من اتقل الحاجات اللي المفروض تتعمل. من اصعب الحاجات على اليهود. انه انه يكسر نفسه علشان الحق. انه يكسر نفسه
عشان الحق. ربنا يقول ايه؟ يعرفونه كما يعرفون ايه؟ ابنائهم. مين ده؟ مين يعرفونه؟ النبي صلى الله عليه وسلم عارفينه وان فريقا منهم ليكتمون الحق وهم يعلمون. الحق من ربك. سيدنا عبدالله
جه على نفسه. جه على هواه. كسر الحتة بتاعة احنا ما احنا كده هنتبع العرب وهنفقد مكانتنا. وهبقى واحد عادي منهم وبعد ما كنت بعد ما كانوا بياكلوا بالدين وبعد ما كانوا بيتاجروا بالدين يريدون عرض هذا الادنى زي ما ربنا قال آآ
جه على نفسه عشان كده علي قوي قوي قوي. عبدالله بن سلام ده كان من علماء الصحابة. خلاص. ليه؟ لانه جه على نفسه. هي حتة كده لو كسرتها فيك هتنط في حتة تانية خالص. زي سيدنا كعب
ده كان اسمه كعب الاحبار. ده واحد برضو من احبار اليهود الكبار قوي واسلم. فسيدنا كعب آآ يعني من علماء اليهود بس اسلم فبقى في حتة تانية. في ناس كده في ناس من علماء اليهود دول فضلوا. كل اللي تعرفه عنهم ايات بايه؟ بتذمهم
وبتقلل منهم وبتوعدهم بعزاب في الاخرة وخلاص. وفي ناس عليوا خالص بقى عليوا خالص بقوا مع الصحابة بقوا مع الصديقين والشهداء في واحنا بنتكلم دلوقتي وبقى لهم الافات السنين بيتنعموا لانه اختار صح بس عشان يختار صح وخسر كل حاجة
اسمها دنيا خسر كل حاجة لها علاقة بفكرة صحابي ومكانتي وبرستيجي وطموحاتي بس لانه في حاجة اسمها حق في مقابل كل ده. فدي دي الناس اللي تهزك بجد. الناس اللي هي زي واحد زي سيدنا عبدالله ابن سلام. كان معه كل حاجة
بس وفكر ان هو خلاص يخسرها كلها. الناس اللي هي زي صهيب الرومي لما هاجر وساب كل حاجة. بس بس عارف يا جماعة هو ايه هو الموضوع بيبقى واضح اوي. هو انا المفروض ابقى كده حتى لو اخسر كل حاجة. الانسان لما بيشوف الحق صح بيبقى القرار واضح اوي ايا كان هو حجمه قد ايه وطوله
بيبقى واضح اوي. عشان كده لما بنختار الحاجة الصح بنرتاح. حتى لو هي تقيلة جدا. وبالنسبة للناس غريبة جدا بس يعني دي من اكتر الحاجات اللي انا بحس ان انا طلعت بها من القرارات بتاعة ان انا عايز التزم وعايز اقرب من ربنا
ان انا بحس ان انا مختار الصح. فمرتاح. مستقر كحاسس ان انا الهدف في الحياة. انا انا لي انا في معنى من حياتي انا ماشي ورا الحق. ده ده كلام كبير. وما بيحسوش وما بيدقوش الا اللي عايشه. فسيدنا عبدالله
الناس اللي اتسبتك ان هو قدر يعمل الحاجة الوحيدة اللي فشل فيها كل اليهود. فاهمين هو مميز ازاي؟ تعالوا بقى ننقل طبعا الفريق التاني فريق المشركين والناس اللي كانت عايشة مع النبي صلى الله عليه وسلم. زي ما قلنا حية بن اخطب وفي غيره كتير كانوا يعني من كبراء اليهود
كان عندك الجانب التاني فيه واحد بس ايه بس مميز قوي قوي قوي عبدالله ابن ابي ابن سلول طلاب من ابي ابن سلول. الراجل ده وضعه ايه؟ الراجل ده كان لما حصل حرب بعاث دي والناس بدأت تموت وناس كذا. الرجل ده
من كبار اهل المدينة. وكان عينه على حكم المدينة. وكان خلاص قريب جدا الحرب دي من من المشهد ده. انه خلاص يوحد المدينة وان هو يبقى حاكم المدينة ويبقى معه السلطة ويبقى معه كل حاجة. فهو بيخطط للموضوع وماشي فيه هوب يقول امين
لقى النبي صلى الله عليه وسلم هاجر وبقى فيه مسلمين وخلاص المدينة لها حاكم والوضع استقر خلاص واهل المدينة كلهم. فموقفه كان كمية غيظ وكره للنبي صلى الله عليه وسلم وللاسلام فظيع. الراجل دا هو رأس المنافقين. بعد كدا. انت فعلا
في فئة عظيمة اسمها المنافقين في ايات في القرآن قد كده عليها ده مين؟ ده ده الهيد بتاع المنافقين ده يعني يعني يعني ربنا يقول بشر المنافقين بان له من الله عذابا اليما. ان المنافقين في الدرك الاسفل من النار. ده مين
فاهمين؟ يعني زي ما كان في ابو جهل من كفار قريش في ابن سلول. في اهل المدينة. بس لازم برضو تفهم فكرة انه هو كان له رصيد. فاهم الفكرة؟ هو كان له مكانته. هو مش واحد يعني دي مش مش طموحاته وآماله كده وخلاص. لا لا ده هو كان في
على الارض له شعبية وله ارضية وناس بتحبه وناس بتكبره عشان كده النبي عليه الصلاة والسلام تعامله مع المنافقين ما كانش ايه ما كانش بالطريقة بتاعة يا عم طلع الناس دي بره يا عم الموافقين ويلا نقتلهم لا ما هي دي ناس عايشة معنا ولهم ارضية ولهم يعني فاهمين فالتعامل كان فيه حساسية شوية. فده
اللي على رأس المشركين اللي كمان شوية هيعملوا فيها مسلمين. فاهمين دي؟ ما خلاص ما هو الاسلام بيحكم المسلمين بيحكموا وبيطلعوا دغناء وبتاع طب خلاص نعمل نفسنا منهم لحد ما نشوف اللي هيحصل. وابن سلول كان عنده يعني ايه؟ عبدالله ابن ابي ابن سلول ماشي؟ فكان
عنده امال ادمرت تماما. ودي برضه من الحاجات اللي ربنا يا جماعة ربنا القدر مش بيمشي كده وخلاص. القدر جاي لك عشان يختبرك. ساعات يبقى عندك انت نفسك في حاجة معينة في الدنيا وهتبقى هي دي بابك للجنة انك تسيبها. فانت فانت دماغك ايه بقى
دماغك دنيا ولا اخرة من الاخر دماغك دنيا ولا اخرة ان هي بتيجي كده عارف اللي هو انا كان نفسي اتجوز دي ايوة ما انا دماغك بقى الدنيا والاخرة يعني انت عايز ايه برضو؟ ساعات بيحصل اختبارات لربنا ابن سلول ده كان اختباره ان هو ايه؟ ان هو ينزل تحت النبي صلى الله عليه وسلم
صح؟ ينزل تحت النبي صلى الله عليه وسلم. الاختبار ده فشل فيه ناس كتير في مكة. ودلوقتي بيفشل فيه برضه ابن سلوم. فآآ يعني في موقف كده من المواقف اللي بتحكى يعني ده قبل ما يعمل فيها مسلم ها؟ هو كان لسه
فبالنسبة له المسلمين دول ناس عايشة معنا فالعداوة ممكن تزهر فاهمين قصدي؟ وقت النفاق لأ ده انت حبيبنا ده انت رسول الله ده احنا ندافع عنك يعني الموضوع هيتحول تماما يا جماعة. يعني انما ساعتها كان كان النبي صلى الله عليه وسلم في موقف معدي وراكب اه
اه وراكب حمار ومعدي ابن سلول ده فالنبي معدي يقوم حاطط ايده على مناخيره كده ويقول لا تغبروا علينا ابعد بحمارك ده وابعد بالتراب ده. فاهمين طريقة التعامل كانت عاملة ازاي؟ والصحابة آآ يتضايقوا للنبي صلى الله عليه وسلم ويقوموا ويتخانقوا معهم
النبي صلى الله عليه وسلم يهديهم وهو مهموم وزعلان. انما كان تعاملهم في الاول كان باين قوي ان هم شايلين ومتضايقين يعني المواقف دي حصلت كتير ما بين اه المشركين في الاول بقيادة ابن سلول والصحابة بفكرة التحريش دي
فكرة ان هم يسخنوا ان هم يتضايقوا انهم ييجوا ويتخانقوا والنبي صلى الله عليه وسلم يهديهم. حصل كتير. والنبي صلى الله عليه وسلم كان متفهم فكرة دول كانوا عايزين حاجة معينة
محتاجين نصبر عليهم لحد ما نشوف ايه اللي هيحصل. وكان وكانوا على تواصل مع قريش. كانوا على تواصل مع قريش انه يعني فاهمين احنا فريق واحد. وعايزين نشوف هنعمل ايه. وقريش خلاص خدت زي ما النبي صلى الله عليه وسلم اعلن ان دول عدونا دول اللي طلعونا من بلدنا دول اللي شردونا دول اللي لنا حقوق
لسه والموضوع ما خلصش. قريش نفس الكلام. من من المواقف اللي بتزكر اه احنا اتكلمنا عن سيدنا سعد. صح؟ سعد ابن معاذ كبار الانصار يعني صح؟ آآ سيدنا سعد راح في وسط الكلام ده كله راح آآ مكة وراح يعمل عمرة
ووقفوا ابو جهل. وقفوا ابو جهل. لانه انت واحد من اعداءنا انت ازاي اصلا تيجي وتحاول تطوف وتحاول كزا. وقفه وقال له انت انت مش خائف على نفسك انت ازاي تجيء هنا؟ فاهمين قريش خلاص شائفة شائفة اهل المدينة ازاي؟ انا بحكي الموقف ده عشان دي. عشان تفهموا قريش شايفة اهل المدينة ازاي
الموقف ده يا جماعة فيه تفصيلة عجيبة. خليني احكيها لكم يعني بالمرة يعني. المهم ان سيدنا سعد بدأ هو كمان يقول له يعني لو هتفكر تعمل لي حاجة هنقطع عليكم تجارتكم للشام فبدأوا يشدوا مع بعض وبدأوا الناس تخش وو. المهم ان احد المشركين المعروفين اوي
اسم امية ابن خلف. ماشي؟ امية ابن خلف. فجه لسيدنا سعد وبرضه قعد يزعق وقعد يتكلم. فقال له سيدنا سعد قال آآ آآ اني سمعت محمد يزعم انه قاتلك. النبي صلى الله عليه وسلم وهو قاعد معهم قال لهم كده
قال لهم ده انا اللي هقتله. امية ابن خلف سمع الكلام ده ايه؟ وانا نفسي انا نفسي وانا باسمع الكلام ده اتخضيت. عارف يعني ايه اصل ده عارف انه نبي. عارف ان انت تسمع خبر زي ده ان هو سامع ان النبي صلى الله عليه وسلم يزعم انه قاتله
وده هيحصل على فكرة. والنبي صلى الله عليه وسلم ما ذكرش عنه انه قتل اي حد في اي غزوة. الا ابي ابن خالته حاجة عجيبة جدا يعني حاجة تفصيلة كده اللي هو انت انت عمرك فكرت في السؤال ده والنبي صلى الله عليه وسلم قتل كم واحد في الغزوات؟ تكتشف ولا واحد وهمير ابن خلف النبي صلى الله عليه وسلم ما قتلوش
يعني هو اصابه بجرح وبعد كده هو مات بسببه. الموضوع نفسه قعد كنت مذهول انه يعني في حكم حاجة بالي بس هم كلهم افكار عشوائية كده. انه انه ربنا يخلي نبي يقتل واحد. فاهمين قصدي؟ الواحد ده عمل ايه عشاني؟ عشان
ابتلى بالقدر ده. يعني يا جماعة ربنا رحيم جدا بنا. وحريم جدا بنا. بس فيه مقدار ربنا ممكن يقدرها على واحد تحس انه كأن الراجل ده يعني عمل ايه عشان عشان ربنا يكتب له ده
فخاف على نفسك. يعني انا عايز اقول له ايه؟ ربنا حليم وستير. وربنا رحيم. بس ربنا فعلا برضه قال ربنا برضو ايه قاهر فوق عباده ربنا عزيز ربنا منتقم. ربنا يقول ويمكرون ويمكر الله يخادعون الله وهو خادعهم
انهم يكيدون كيدا واكيد كيدا. الله يستهزئ بهم. سخر الله منهم. سمع في كده في في جانب اخر احنا احنا ما شفناهوش لانه ربنا رحيم بنا. بس هو موجود. لدرجة انا الموقف ده خلاني اقول
ده مين ده اللي ربنا هيخليه آآ يعني انت فاهم كبر الموضوع بانه اللي قتل ده مش واحد عادي طب ده عمل ايه هو يا ابن خلف ده! مع ان انا وانا بابص كده على الموضوع من فوق طب ما ابو جهل فهم عمل حاجة. طب فيه حاجات بينا وبين ربنا ما يعرفهاش غيره
في زنوب بينا وبين ربنا مش هيشوفها غيره. علشان بس يبقى في علاقة خاصة مع ربنا. ويعرف عننا حاجات ما حدش هيعرفها مش ما حدش ما حدش هيعرفها. ما حدش هيعرفها
يعلم خائنة الاعين وما تخفي الصدور. اللي عايز اقول ايه؟ عايزين محتاجين نخاف على نفسنا. لان معاملة ربنا لو اتغيرت احنا مش قدها تماما زي الراجل ده كده. وهو واقف وبيسمع الخبر المزهول ده وخلاص هو النبي صلى الله عليه وسلم بيقول لهم ده هيحصل. فهو انا ما اعرفش برضو هو بيروح بيفكر
الكلام ده ازاي وتاني يوم بيصحى ده قال ولما شاف النبي صلى الله عليه وسلم في غزوة احد اللي هو مات فيها دي طلع يجري منه. وبرضو مات. فآآ يعني انا الموقف مخوفني. يعني الموقف حاسس ان انا انا مكانه وخفت. لما سمعت سيدنا سعد بيقول الكلمة دي. وزني بربنا انه ارحم
بس يا جماعة فيه شعرة المعاملة لو اتغيرت فيها انا مش عارف ايه اللي ممكن يحصل فيها وفيه. محتاجين نخاف. ونخلي بالنا عشان يفضل ربنا معنا رحيم. فالمهم ان احنا لحد دلوقتي يعني ايه حاولت ان انا اوصف كده انه في يهود زي ما اتكلمنا عن
القوة والانصار وماشي يؤثرون على انفسهم الكلام الجميل ده اعرف بقى ان المدينة ايه فيها فيها لسه يهود كانوا عاملين ازاي ما بيحبوش بيكرهوا الدين بيتكلموا عن النبي صلى الله عليه وسلم هيحاولوا يغتالوه صفاتهم وحشة جدا. فيه جانب منافقين ومشركين بيكرهوا برضو الدين وبيكرهوا قدوم
المسلمين ومتعاونين مع قريش. وبيحاولوا ان هم دلوقتي هيكيدوا للمسلمين سواء شوية. يمكن يتحالفوا مع قريش. لا لقوا مين غلبة هيبقوا هيخشوا جواهم وبردو هيثيروا مشاكل ويعملوا آآ بلبلة. ده مجتمع المدينة الحقيقي. اللي فضل كده. يعني
دلوقتي في سنة كم في المدينة في سنة واحد. النبي صلى الله عليه وسلم هييجي في سنة سبعة ويأمر اليهود انهم يخرجوا برة المدينة. لان هم بينقدوا العهود طبعا دي من الحاجات اللي ايه الف به يهودي. خلاص؟ ينقضون عهد الله من بعد ميثاقه. فمن كتر بقى نقدهم للوثيقة وكلام النبي صلى الله عليه وسلم
صبر صبر لأ لحد ما جه في وقت اخرجه. انما المنافقين فضلوا جوة اهل المدينة. فضلوا جوة المسلمين لحد النهاردة طبعا انتم واخدين بالكم. فانت فهمت تبع المدينة عامل ازاي عشان ما تتصورش حاجة غلط. ده كان هدفي اللي احنا عملناه النهاردة. ايه اللي حصل بقى؟ يعني ها الحياة في المدينة كانت عبارة عن ايه؟ اول حاجة حصلت من اوائل
الحاجات اللي حصلت هي فكرة الغزوات والسرايا. الفرق بين السرية النبي عليه الصلاة والسلام ما طلعش فيها. خلاص الغزوة طلع فيها. ده الفرق يعني. عارفين النبي صلى الله عليه وسلم غزى
الاول احنا بنتكلم على كام سنة؟ احنا هنقعد في المدينة كام سنة؟ عشرة. عارفين النبي صلى الله عليه وسلم غزى كم غزوة؟ تسعتاشر تسعتاشر غزوة. حد فاهم يعني ايه تسعتاشر غزوة؟ السرايا بقى يا جماعة عددها يعني اضعاف الغزوات. يعني في ايام الغزوات هي الاقل. آآ حد فاهم
يعني ايه اللي انا بقوله؟ يعني مش مسلا يا فاكر لما حاربنا مرة من اربع سنين لا ده هم ايه؟ بيخلصوا يخشوا. اه الغزو بقى عشان بس فاهمين مش مسلا هنتقابل
الصبح نحارب ونروح. الغزوة دي من الايام وساعات بالشهور. يعني غزوة تبوك غزوة تبوك هم رائحين تبوك يحاربوا ماشي شهر. مش هم المشوار رايح شهر راجع شهر. خلاص؟ ولسه فيه الحرب. فاهمين يعني ايه غزوة؟ فاهمين حاجات الصحابة كانت عاملة ازاي
المسلم مش يعني انت انت مش بتخش طريق ربنا عشان ترتاح. فتخش تلاقي ربنا عشان تعبد عشان ترتاح. خل بالك في مرحلة احنا ساعات بنبقى انا اسلمت بقى انا انا امنت بقى فلوس بقى ماشي وراحة وامسك قرآن كده واقعد اعيط انا عايز ايه انا عايز يعني انا عايز
نتلزز بالايمان لدرجة ان انا انا اصلا عايز ارتاح بالايمان. ايوة انت هترتاح بالايمان بس فكرة المشقة بتاعة العبودية ده جزء من جزء من العبودية جزء اساسي من العبودية. فيه ناس عايزة كده. ناس عارفين رمضان؟ فيه ناس بتخش رمضان بالهدف ده. انا اخش رمضان ايه؟ اانتخ شوية. فرق ايمانية. اخش اتلزز كده واصلي كده ونصوم
ننزل نوزع اكل هو عايز يرتاح بالعبودية. بس مش هينفع عشان كده الناس ساعات تشتكي انا مش حاسس اني بخشع في الصلاة. انت فاهم وعايز يخشع ليه؟ عايز يوصل حالة الراحة في الصلاة بالخشوع. انا مش بعيط وانا بقرا فلان. هو عايز يوصل لعياط ليه؟ عايز يرتاح بان هو فاهمين الفكرة؟ لو قلت له
على فكرة ربنا يرضى عنك حتى لو يعني انت اجتهد في الخشوع ولو ما خشعتش ربنا يقبل الصلاة. ولو ما عدتش انت بتقرا القرآن ربنا يقبل لقراءة القرآن ولو ما ما يعني انت آآ غضيت بصرك بس مسلا جوازتك اتأخرت ربنا كده هو ايه ده يا عم انا مش عايز رضا ربنا انا عايز ايه؟ انا عايز رضا ربنا
وحاجة تانية هو بالفعل هو عايز دي بس. والدليل ان هو لما يلاقي ان دي مش موجودة بيشتكي. ولما تقول له مش مشكلة يزعل برضو لأ انا عايز حاجة فالصحابة داخلين الدين وهم فاهمينه. فالصحابة من اول يوم يلا يا جماعة عشان نتفحت عشان الدين ده. يلا عشان نتعب
عشان نرتاح. الصحابة دلوقتي ايه؟ مرتاحين. دلوقتي الصحابة مرتاحين جدا. اسعد الناس هي اسعد ناس اتخلقوا هم الصحاب. ليه؟ لان هو خلص اللي عليه. هو عارف بس يتفحت عشرين سنة تلاتين سنة. ايا كان عمره فاضل فيه قد ايه. ومرتاح بقى له الف وربعمية
انت متخيل ده ده ده اللي بيحسبها صح. فانت آآ اتعب دلوقتي عشان ترتاح بعدين بس بجد يعني غزوات قصاد تسعتاشر غزوة. يعني كله يلا يا جماعة غزوة. شهرين يلا يا جماعة غزوة. يلا يا جماعة رز. لا وايه؟ وهو يرجع من الغزوة
بقى السريع يعني اطلعوا انتم دلوقتي هنا وانتم تطلعوا هنا. النبي صلى الله عليه وسلم قال في الموضوع ده حاجة مهمة قوي. آآ قال النبي صلى الله عليه وسلم آآ يا رب ابقى
ابقى فاكر الحديس يعني. هو بيقول هو بيقول انه انا ما طلعتش ما طلعتش كل السرايا معهم عشان عشان كزا عادي عشان انا لازم اقعد هنا في امور هنا عشان الموضوع ما يقلبش فرض. ان انت الجهاد فرد لازم تطلع لان هو فاهمين قصدي عشان عشان بس قال ايه النبي صلى الله عليه وسلم
ولو وددت اني اقتل في سبيل الله. ثم احيا ثم اقتل في سبيل الله. ثم احيا ثم اقتل في سبيل الله البس السؤال المهم ليه ليه يحصل يعني ليه بقول لكم النصارى فكرة الدين محبة والدنيا تخلص فيها بالحب ولا يخلي الباك طايب
ولو اداك الخد تدي له الخد الكلام ده. الكلام ده آآ الكلام ده على فكرة اللي انا بقوله ده في الانجيل وده انا مش بعيب على الجملة دي. انا بعيب على ان ده يبقى اسلوب حياة
بعيد عن ده باسلوب حياة ليه؟ ربنا ليه؟ لانه الانسان الانسان فيه خير وفيه شر. ربنا يقول فالهمها فجورها. خلاص؟ وفيه شيطان. يعني فيه نفس فيها شر وفيه شيطان هل انت متخيل ان اهل الباطل دول هيسكتوا؟ والموضوع هيمشي معهم بالحب تبقى سازج. يعني تبقى سازج لو انت فاكر مسلا انه احنا ممكن
نخلص الدنيا مسلا مع مع مع مع امريكا مسلا ومع اليهود ومع ايا كان. يا عم مش هيحصل. هو طالما هو دايس عليك هيحصل. ماشي اه تمام. هيقول لك تمام
احنا اصحاب وبيقول لي طالما انت ايه انما هل انت فاكر انه الباطن ممكن يهدى؟ ربنا بيقول لك لأ. عشان بقى تبقى يعني انا مش هقول لك انا ايه. ربنا يقول ربنا عمل
ايه التدافع ده؟ اللي هو ايه التدافع؟ يعني ايه التدافع؟ يعني يبقى فيه اهل حق بيدافعوا عن الحق. واهل باطل بيهاجموا ويحصل دايما تدافع. ربنا يقول لولا دفع الله لو ربنا ما اراد
مارش اهل الحق ان هم يبقوا كده. لولا دفع الله الناس بعضهم ببعض لقيت اول حاجة الا فسدت الارض. يعني الباطل هينتشر الارض هتبوظ. الاية التانية توضح لك اكتر سورة الحاج لا ايه ربنا يقول لهدمت صوامع وبيع وصلوات ومساجد يذكر فيها اسم الله كثيرة فاهمين؟ الحق
لانه التاني مش هيسكت. التاني مش هيسكت. ففكرة انه اهل الحق والمسلمين واي بلد في اي بلد عمال ايه فكرة انه حد يبقى عنده قوة تدافع عنه وتنصره ده اساس من السزاجة انك ما تبقاش كده. فاهمين الفكرة
يعني زي مسلا بوليس وحرامية مسلا فكان البوليس يا جماعة مش لازم سلاح ومش لازم عنف. وخلينا نزبط الدنيا مع الناس دي. دي سزاجة. دي سزاجة. ومشي الهدف ان انا اطغى وان انا اظلم وان انا فاهمين لا بس الهدف اصلا ان انت القوة دي واعدوا له ربنا قال ايه واعدوا له ما استطعتم من قوة ومن الرباط ايه
ترهيبون به عدو الله عشان عدو الله ده ايه؟ يرهب يخاف. فاهمين ده ده كلام ده كلام منطقي. عشان لما حد يقول لك ليه اصلا ليه اصلا ده يحصل ليه ده يحصل لان السزاجة وما يحصلش والاسلام انتشر بحب السيف بقى خلينا نتكلم في دي لسه هنجيلها بس المبدأ نفسه بتاعة فكرة ليه ليه في تدافع يا رب
لانه الاصل يعني النبي صلى الله عليه وسلم عارفين في المدينة كان بيقول ايه؟ في المدينة. قال ليت رجل من اصحابي يحرسني الليلة. هو يعني هو ممكن ييجوا ويخشوا بيت النبي صلى الله عليه وسلم ويغتالوه؟ اه طبعا. ففكرة انه يبقى فيه قوة وجيش وحماية ده ده اساس عشان نعيش. فالنبي صلى الله عليه وسلم
كان في الاول في اول المدينة كان الصحابة لازم في حد قدام باب بيته بيحرسه. لحد ما ربنا نزل له اية قال له ايه؟ والله يعصمك. خلاص والله يعصمك من الناس. فانتم فالنبي صلى الله عليه وسلم راح للصحابة قال لهم خلاص مش عايز حد يحرسني ربنا آآ قال انه هيعصمني. آآ فكرة
انه اصلا كان بدأ يبقى فيه قتال دي ما جتش من دماغنا ما احنا فاهمين ان دي شرع. الاول في مكة كان كان القتال ايه محزور ممنوع لم يؤذن لي عايزين يقاتلوا النبي عليه الصلاة والسلام يقول لهم لأ ليه؟ لانه لانه عددهم قليل. فده اضر
فنسكت ونستحمل فترة. وبعد كده ربنا قال دي بقى المرحلة التانية. ربنا قال في سورة الحج اذن للذين يقاتلون. اذن انتهى الاذن للذين يقاتلون بانهم ظلموا. يعني ايه؟ ان انت دلوقتي تقاتل عشان تدفع الظلم. دي كانت مرحلة. وبعد كده ربنا قال ايه؟ وقاتلوا
في سبيل الله الذين يقاتلونكم ولا تعتدوا. دي مرحلة تالتة. وبعد كده ربنا قال ايه؟ وقاتلوا المشركين ايه؟ كافة. كما يقاتلونكم كافة فاهمين مراحل تشريع القتال تطورت ازاي؟ كانت في الاول ممنوع. وبعد كده ادفع عنك الظلم. وبعد كده اللي يقاتلك
لازم تقاتلوا لازم تقاتلوا. وبعد كده ربنا اصلا امر المسلمين ايه؟ لا خروجه في الارض كله قاتلوا المشركين. خلي بالك قاتله غير اقتله. قاتل غير اقتل ماشي قاتل يعني حارب. اقتل يعني موت. طب ايه الفرق؟ خلينا نقول ليه ليه اصلا يبقى في قتال؟ اللي احنا قلناه ده من شوية
لو قلت لكم من من السزاج انه ما يبقاش فيه. ده احد الحاجات ان انت عشان تحمي نفسك. تحمي عاقبتك. تحمي آآ ان انت تعرف آآ آآ تعبد ربنا براحتك. لان هو مش هيسيبك لو انت قعدت هو هيجي لك. وده مشاهد في الارض كلها يعني. يعني لما بيطلع اي في اي يطلع مسلا طلع في افريقيا في مالي ولا في نيجيريا
ايا كان لما بيطلع شوية ناس مسلمين تلاقي فرنسا باعتة جيش عشان يقول لك اصل دول خلية ارهابية يا عم ما تسيب الناس في افريقيا لا ليه؟ لان فرنسا فاهمة طب ما هو ده
كبر هيجي على مين بعد كده؟ هيأزي مين بعد كده؟ فاهمين المبدأ؟ ده فكرة هم ليه ما يسيبوش المسلمين في حالهم؟ ليه سيدنا موسى لما يقول لفرعون آآ ان ارسل معي بني اسرائيل انا مش عايز اقول لك حاجة. انا لو بني اسرائيل عايزين يخرجوا برة الارض وانا عايز اخرج بيهم سيبهم لي. هو ما كانش عايز موس آآ فرعون يسلم. بعد شوية مش عايزه يسلم
ولا عايز منه حاجة هو عايز يسيبه. لأ بقى فرعون يسوع اهل الباطل كده. ودي حاجة مش مش يعني ايه؟ مش هي دي المشكلة. المشكلة ان انت تبقى سازج وما تفكرش ازاي
التعامل مع ده. انما اه اهداف السرايا والغزوات والجهاد اهداف كتيرة. منها اللي احنا بنقوله ده حماية وحماية العقيدة. اه. ومنها ان ربنا يكشف المنافقين. المنافق اوحش حاجة بالنسبة له ايه؟ انه يموت. اوحش حاجة
هم النبي عليه الصلاة والسلام بيقول لهم في غزوة؟ ربنا معك. يعني طيب يعني ده الطبيعي فالمنافقين يتكشفوا كانوا بسهولة قوي في الطلعة دي. يعني المنافقين ممكن يصلوا الظهر العصر سهل ماشي؟ يعني هاجي على نفسه يروح المسجد اصلي. انما ربنا يقول لهم يلا نطلع وهنموت. فهم يبدأوا ايه؟ كل مرة يطلعوا بعذر معين. كل مرة يطلعوا
فالمرافقين كانوا يكشفوا بسبب حاجة زي دي. من الحاجات التانية المهمة جدا آآ وده للنبي صلى الله عليه وسلم كان يريده دلوقتي يا جماعة المسلمين دول آآ هاجروا المدينة. طب الناس شايفاهم ازاي؟ فلازم يحصل بسط لهبة الدولة المسلمة
فالنبي صلى الله عليه وسلم كان يطلع السرايا دي. ايه فكرة السرايا؟ مجموعة من المسلمين يطلعوا خلاص؟ عشان هدف معين. اغلب الاهداف كانت انه اصلا هي قريش دي عدو ولا مش عدو؟ عدو لأ مش عدو بس عدو زالم خد فلوسنا وخد املاكنا وخد بيوتنا
طلعنا من بلدنا وما سبناش نعيش وقتلوا فينا. فانا اصلا لي حق عنده. فالنبي صلى الله عليه وسلم كان يطلع سرية عشان هو يبقى عارف انه مسلا فيه مسلا من قريش معدية هنا تروح وتاخد الحاجة اللي معها وترجع. وده يبقى حاجة بسيطة قوي من اللي خدوها مننا. فاهمين الفكرة؟ قريش نفسها لازم تخاف
لازم تفهم ان احنا يعني ايه بقى في ضوافر. انه المسلمين مش مش مش شوية رعاع كده زي ما انتم فاكرينهم زمان وبتقولوا عليهم وخلاص. القبائل اللي حولينا والعرب والاعراب لازم تفهم كده. اصل قريش كمان شوية هتعمل ايه هتتحالف. فاللي هيتحالف لازم يفهم كويس اوي احنا مين دلوقتي. فاهمين فكرة السرايا دي كانت ايه
كانت كلها هيبة الدولة. ارهاب العدو. تحجيم القبائل دي. ده بقى في ناس في القبائل دي بقت شايفة بقى عندها بعد نظر انه المسلمين دول هيبقوا حاجة. احنا نروح نتحالف معهم احنا اصلا. فدي اهداف النبي صلى الله عليه وسلم. انما الحاجات برضو اللي حصلت انه الصحابة نفسهم بقوا يتربوا على الجهاد. صح
كده بقى يطلع اسرية كده صغيرة اسبوع ولا حاجة. بيتعلم شوية ويحصل مناوشات خفيفة كده وبقى بيتعلموا. انما فكرة النقطة الاخيرة اللي لازم نقولها في انا كل ده اللي بقوله ايه الحكمة وايه الهدف من السرايا دي؟ خلاص؟ ومن الغزوات ومن الجهاد عموما؟ في زمن النبي صلى الله عليه وسلم
كان المطلوب ارهاب العدو واعلان العرب كلهم احنا مين ؟ وبسط هيبة الدولة وتحجيم شوية ناس كانوا هيفركوا قدام كسب بعض القبائل. فده كان دي كانت اهداف ايه؟ منطقية جدا جدا. انما الجهاد عامة ليه يبقى عندي جنيش ليه بيبقى عندنا كمسلمين جيش ونحارب عشان الاسلام؟ اساسا
ايه انك تحمي نفسك وترهب عدوك وتفهم الناس انت مين وما فيش اي حد يقدر يحاول يعتدي عليك لانك قوي فكرة قاتلوا المشركين كافة اخر واحدة دي. طب ليه انا اروح له؟ ليه يعني ليه انا اروح للعدو؟ انتم عارفين الجهاد نوعين
نوعين اللي هو جهاز الدفاع اللي انا بقوله ده وجهاد الطلب ان انا بطلبه انا اللي بروح له. ليه؟ عشان منع السنة عن اه انه يا جماعة الاسلام هو ربنا امر بالدعوة للاسلام. طب هم بيمنعوا الدعوة دي. فخلاص مضطر قتله
يعني يعني في في في نظام حاكم خلاص مانع ملايين من البشر انه يوصل لها الاسلام ده فانت مضطر يا جماعة الجهاد ده مش حاجة حلوة. الجهاد ده حاجة انت معلش انا دلوقتي تخيل معي الفكرة بتاعة انت لازم تخرج
تموت عشان في واحد ما تعرفوش في بلد ايه عايزين نوصل له الاسلام. ايه يا عم ده! يعني الجهاد ده حاجة صعبة جدا وتقيلة جدا. وبالنسبة للنفس اللي عايزة الدنيا
تقيلة ومكروهة جدا. لازم تفهم انه هدف انه ان دي دي عبادة راقية جدا. عشان آآ نبلغ ربنا زي ما احد ابن شعبة قال لنخرج العباد من عبادة العباد الا عبادة رب العباد. ومن ضيق الدنيا الى سعة الاخرة. ومن جور يعني ظلم الاديان الى عدل الاسلام
الهدف انه الناس طب ما الناس بيوصل لها الدين. فين اللي بيوصل لها الدين؟ ساعات اصل خلاص بقى الميديا انتشرت فين انت بتتحور؟ احنا عارفين نعمل فيديو فين؟ فين اللي بيوصل
الكلام الساذج. ده انت الاسلام صورته مشوهة وكدب وناس تطلع تنافخ مين اللي بيوصل له الدين؟ ده فيه ناس منهم مش هيتحاسبوا على الكفر اللي هم فيه من كتر ما هو اصلا مش فاهم ولا وصل له. من كتر ما فيه ناس قافلة عليهم الستارة. ففكرة جهات الطلب مش عيب فكرة
انتشر بحد السيف هو مش انتشر حد الصيف يعني انه بالقهر هتسلمه خالص. خالص. طب بس فكرة الصيف والجهاد والقوة اساس مدخل لانه الناس اعرف اوصل لهم الاسلام؟ اه. ودي مش عيب. بالعكس
هو هو واحد كان رايح النار وانت بتحاول تنقذه. طب خليني انقذه بالطرق الطبيعية. مش هيحصل اهل الباطل مش هيرضوا. خلاص الشريحة اللي فوق دي اللي عاملة مشكلة تقاتل لحد ما تستسلم كده وتبعد عن الصورة عشان الناس تعيش صح. عشان الناس تعبد ربنا. فاهمين يا جماعة؟ الكلام ده لما
الواحد يحسه كده طب ما تسيبهم ما هو دي ارض ربنا. دول عباد ربنا. ده هو بيقول لي اعمل كده عشان ده دوري انا في الارض ودي دي رسالتي في الحياة. انا انا مش بعمل كده وانا عايز. انا مش بعمل كده وانا مستفيد. فكرة بس انه المسلمين دول شرانيين ودمويين وعايزين ياخدوا غنائم
عايزين ياخدوا سباية يعني كلام كلام عبيط اوي لانه احنا عارفين الاسلام وعارفين الصحابة. ولما تفهم الصورة كاملة كده انه اه اه الروم والفرس بعد كم سنة هيبقوا كلهم مسلمين. اهل شرق اسيا والهند هيبقوا كلهم مسلمين
بمزاجهم برضاهم. ليه؟ لانه حصل جهاد مع اللي مش عايز يدخل الدين ده ومش عايز يوصل الدين ده للناس. وعشان كده النبي صلى الله عليه وسلم مش كل الناس حصل جهاد معها. حد يعني يعني في ناس ما كانش عندها مشكلة خلاص وصلت الاسلام وخلاص واغلب الناس لأ
زي مين؟ احنا حكينا عنه. الحبشة. اه. اه ده هو قال لهم لا يظلم عنده احد. وهو فعلا لما ساب المسلمين ساب لهم حرية العقيدة وهو نفسه اسلم واللي عايز يسلم يسلم فاهمين الفكرة فهو مش موضوع يلا ناخد وننهب ونحكم ده دي حاجة دي حاجة تقيلة على المسلمين لازم يعملوها. لهدف
اوي لرفع الظلم. واحكام الارض كلها ان هي تعبد ربنا. فمهم بس انك تفهم ده وتبقى فاهم تبقى فاهم عن دينك ما تتكسفش ابدا من لان هو كلام يعني ايه كلام منطقي كلام بسيط. في عهد النبي صلى الله عليه وسلم بدأت السرايا والغزوات بامر من ربنا عشان الدولة تبقى
اقوى عشان العدو يفهم احنا مين عشان الناس تتعرف على الاسلام وتخش فيه وتحالفه او تتحجم على الاقل ضده عشان الاسلام يبقى اقوى واحسن. ده خلاصة سرايا بقى كتير كتير كتير يعني بصوا انت كتبت اي مسكت اي كتاب سيرة مش هقعد احكي هنا اه ساريت كزا اسريت اسرية نخلة وسرية
بص ما فيش بقى كله شوية عشان انتم تروحوا هنا وانتم تروحوا هنا وفيه قافلة هنا وفيه اهل هنا وفيه وفيه حتة وفيه ناس في الاعراب وقبيلة معينة من العرب هنا بتتكلم
يروحوا يتأدبوا. وفي هنا دول الموضوع كان حصل كم موقف كده هنختم بهم النهاردة حصل كم موقف واحنا قاعدين في المدينة كده نقولهم بسرعة. من المواقف العجيبة لما الصحابة الناس كانوا محتاجين مية والمية كانت قليلة لانه مصادر الماية بتسيطر
فكان في بئر معروفة اوي اوي اسمها بئر روما. فالنبي صلى الله عليه وسلم كان نفسه دي يعني راجل صاحبها مش عايز ايه؟ مش عايز شرف المسلمين. مسلمين مش لاقيين مية
النبي عليه الصلاة والسلام قال من يشتري بئر روما له منها في الجنة. مقام مين؟ مقام سيدنا عثمان بن عفان. واشتراها وقال النبي صلى الله عليه وسلم وهبتها للمسلمين. انا ليه
احكي الموقف ده عشان احنا في مكة سيدنا عثمان ما تعرفناش عليه قوي. يعني اتكلمنا عن سيدنا عمر اتكلمنا عن سيدنا ابو بكر. لازم تعرف مين سيدنا عثمان يعني سيدنا ابو بكر سيدنا عمر وسيدنا عثمان. ده تالت واحد. فاهم يعني ايه تالت واحد؟ تالت تالت افضل البشر بعد الانبياء. فده مش حاجة عادية سيدنا عثمان
فهيظهر معنا بقى سيدنا عثمان دلوقتي. سيدنا عثمان من الناس العجيبة اللي عائز اقول لك ايه؟ زي سيدنا عمر كده كان من غيره الاسلام كان هيبقى شكله حاجة ثانية. سيدنا
اتنين كده برضو. بس ده بطريقته وده بطريقته. سيدنا عثمان كان عنده اللي هو ايه؟ القوة الاقتصادية الفلوس. ودي حاجة مش سهلة يعني مش مش مسلا لو انت مسلا معاك مسلا مليون جنيه مش سهل انك تطلع نصهم خالص خالص ده هو دلوقتي الاغنياء مش قادرين يطلعوا اتنين
في المية. يعني مش قادر يطلع من مليون جنيه خمسة وعشرين الف جنيه. الموضوع تقيل. سيدنا عثمان بقى مش عامل كده مرة. سيدنا عثمان كان بيعمل كده كل يوم. وما
ما اعرفش ازاي يعني ازاي هو تاجر شاطر وبيزنس مان شاطر لدرجة ان هو معه فلوس زي الرز وعمال يطلع زي الرز يعني ايه انا برضو كان نفسي ايه اخش في تفاصيل البيزنس
انت بتعمل ايه وازاي عشان الراجل فلوسه ما بتخلصش وعمال يطلع كمية فلوس يا جماعة مش بنتكلم عن مسلا خد صدقة يا رسول الله كزا وكده لأ ده دول المسلمين عاديين
سيدنا عثمان كان يعمل النبي عليه الصلاة والسلام بيقول عايزين نجهز جيش فسيدنا عثمان يصرف على الجيش. فاهمين الفكرة؟ يعني كان هو يجهز الجيش بتاع الحرب. الصرف بتاع سيدنا عثمان كان ايه
يعني عايزين نوسع المسجد فهو اللي يشتري الارض يعني فاهمين حاجة المسلمين كلهم ما يعرفوش يعملوها وهو بيرفع منها لوحده. وكان يعملها كل مرة. من المواقف التانية المهمة اللي حصلت
والموقف ده مواقف المهمة اللي حصلت في المدينة والموقف ده يعني اسر فيا انه في سنة واحد دي اللي احنا فيها يعني في سنة واحد من الهجرة دي مات سيدنا اسعد ابن زرارة. مين اسعد ابن زرارة ده؟ ده ده مين
ده لأ قبليها كمان. ده ده من الستة اللي النبي صلى الله عليه وسلم قابلهم اول مرة. ومن الاتناشر اللي جم بعد كده ومن الاتنين وسبعين اللي جم بعد كده. وده اللي استضاف سيدنا
مصعب عنده. وده اللي صلى اول جمعة قبل ما يعني قبل النبي صلى الله عليه وسلم ييجي صلوا الجمعة. ده اول ده يعني من من الاوائل خالص. ومن النقباء اللي
الاتناشر النبي صلى الله عليه وسلم عينهم مات سيدنا اسعد بن زهران. الحاجات دي بتهز آآ معي فكرني بمين؟ فكرني بورقة بن نوفل فاكرينه؟ ده مخلوق لدور. فاهم؟ ودوره خلص. خلاص ربنا قبضه. وياخد بقى اجره وثوابه
ناس عندها شاف بقى فتح مكة ولا شاف آآ فتح القدس. ولا عزة الاسلام ولا اي حاجة. ده واحد عاش سنتين مسلم والسنتين دول كل دوره احنا ستة عايزين نبقى مش عارف ايه راح يكلم حد سيدنا مصعب جه عمل دور ومحوري بس هو عامله كده
يعني انا حاسس هو مش شايف حاجة عن الاسلام هو مش فاهم الاسلام ده هيبقى ايه ده عاش مع النبي صلى الله عليه وسلم آآ ايام ما كملش السنة فاهمين قصدي؟ هم
ما شفش الاسلام اللي احنا عارفينه ما عاشوش. بس مش مهم. هو عمل دوره ودوره خلص وربنا بالنسبة له خلاص ايه كفاية عليك دنيا كده. الحاجات دي بتأسر في انه احنا بنحسب الموت غلط. احنا بنزعل ان فلان مات وبنزعل ان فلان رأى. في حين ان هو هو دوره انتهى
ووظيفته انتهت ساعات بحس كده عند عند اهل الدين مش بتكلم على اي حد مسلم لا عند اهل العلم واهل الدعوة لما بيموت. احنا ازعل عشان ايه كان اثره كان قوة للدين وكان نصرة للامة. بس هو حقيقة دوره دوره انتهى. دوره انت وهو دلوقتي بقى ربنا هيحاسبه ويجازيه وآآ
فبيديني حاجات اسر فيا لما بتلاقي واحد مات بدري في الاسلام في من الصحابة. اللي هم لسه ما شفش ولسه ما فآآ موت سيدنا اسعد اسر في جدا متوقع فاهم؟ استنى يا عم شف الاسلام والعزة واللي هيحصل لأ خلاص ربنا له اسرار في خلقه. خلق ده عشان يعيش المدة
عشان يعمل ده وخلاص. ييجي بقى يقعد في الجنة. فسبحان الله فعلا يعني. آآ الموقف اللي حصل برضو في اوائل المدينة هو موقف تحويل القبلة. ان الصحابة قعدوا يصلوا هم اصلا كانوا بيصلوا وهم في مكة حتى كانوا بيضوا يعني ضهرهم للكعبة. القبلة ما كانتش الكعبة. القبلة
المسجد الاقصى. كانوا بيصلوا للقدس لفلسطين. وقعدوا كده في اوائل المدينة اكتر من سنة. سنة وربع سنة ستاشر شهر حاجة فالصحابة بيصلوا وبعد كده النبي صلى الله عليه وسلم كان من جواه ربنا بيقول ايه قد نرى تقلب وجهك في السماء رب النبي
بص في السما وهو خواطره انا نفسي القبلة نفسي نصلي في اتجاه الكعبة. فلن ولك قبلة ترضاها. فربنا امرهم بتحويل القبلة. الموقف ده بقى يعني مش موقف طبيعي. ليه؟ لانه وليه ربنا قعد يقول؟ وانها لكبيرة. يعني ايه ربنا قال
ما كانش بسيط. ليه انا انا دلوقتي وانا بقرا الصفحة دي بتاعة الجزء التاني سيقول السفهاء والناس ما هو الله مقولته. مين السفهاء؟ اليهود. مش هيسكتوا يا جماعة. اليهود اليهود ادايوا اصلا كانوا بيصلوا بقبلتنا على الاقل دلوقتي كمان نفضوا القبلة بتاعتنا. لو انتم يا جماعة خلوهم مشكلة كبيرة. ما هو لهم عن قبلتهم
خلاص؟ ربنا يقول له ان انا كبيرة. وانا بقرا ايه المشكلة؟ انا لو دلوقتي حد قال لي على فكرة القبلة هتتغير وهتتماشى خلاص صح؟ يعني حد حاسس انه ده حوار؟ ليه ربنا قال وانها لكبيرة الا على الذين هدى الله؟ لان دي كانت اول مرة يحصل
نسخ نسخ يعني تغيير الحكم. تغيير الحكم ده حصل كتير. رمضان في الاول ما كانش فرض. بعد كده بقى فرض. فاهمين الفكرة ده تغيير في الحكم. الصحابة اول مرة يحصل فيهم الموقف ده. او عايشين مع النبي صلى الله عليه وسلم يقول لهم هنعمل كزا. هنعمل كزا. فجأة لاول مرة اقول لهم ايه؟ لا ده هنغيره
اعمل كزا. دي تعمل ايه في نفس واحد بتخليه يشق؟ طب ليه؟ طب ليه مش من الاول؟ طب هو لو لو كان عارف ان ده الصح ليه ما قالوش من الاول؟ اليهود بقى هم اللي
اشتغلوا على فكرة. ما ولى مقولات؟ ايه اللي خلاهم؟ طب هل النبي بتاعه انكتب عنهم؟ طب هل بقى هم الشرع بتاعهم غلط؟ فاهمين يعني ايه؟ فاهمين ليه؟ النهلة كبيرة لان كانت اول مرة يحصل مبدأ النسخ. عشان كده ربنا قال ايمانسخ من اية او نساء ناتي بخير منها او مثلها. ربنا حتى
اكلمهم في الموضوع بتاع النسخ عشان يطمنوا ويهدوا. اه هي حاجة ممكن تخليك تخيل انا جيت قلت لك بص احنا هنفتح مسلا الشركة وهنعمل كزا وهنعمل لا احنا هنقفل الشركة دي
الصفحة التانية خالص. انت تشك في اللي هو انت مش فاهم حاجة بقى. انت بتقول حاجة وبتقول عكسها. التسليم. طب ليه مش من الاول؟ طب لو كنت عارف فهمتم ليه كانت كبيرة؟ لانه فعلا
في ناس ضعاف في الايمان اتهزوا. الموقف ده هز كتير من المؤمنين. آآ وخلى اليهود يبقى عندهم حاجة يشتغلوا عليها. فكان موقف صعب. عشان كده ربنا قال وانها لكبيرة. الا على الذين هدى الله. والصحابة نفسهم بدأوا يخافوا طب صلاتنا اللي فاتت عارف الاسئلة ساعات احنا هيبقى عندنا اسئلة
يعني ايه ؟ طب الصلاة اللي فاتت دي كده ضاعت علينا؟ طب اللي مات وهو ما كانش صلى ان القبلة الجديدة صلاته اسئلة بتحس ان الاجابة سهلة صح؟ بس الصحابة كانوا بيخافوا على نفسهم. عشان كده ربنا
وما كان الله ليضيع ايمانكم ايمانكم يعني صلاتكم. خلاص ان الله بالناس لرؤوف رحيم. الموقف كان جديد بس اللي انا عايز نطلع به من موقف الكلام اللي حصل انه الصحابة سمعوا من النبي صلى الله عليه وسلم قال لهم خلاص هنصلي كزا فالصحابة ما فيش يا جماعة سوشيال ميديا
اصحابك خارجين يقولوا لبعض. فواحد راح لحد ما وصل للقباء فاكرينه؟ وناس كانت بتصلي في قباء. بتصلي. وفي الركوع وده دخل قال لهم اشهد اني سمعت من رسول الله ان القبلة هتبقى كزا بدل كزا. فهم بيصلوا بيلفوا. عشان كده مسجد قباء اسمه مسجد القبلتين. ان هو اتصلى فيه كده
الموقف ده مش عادي. يعني الموقف بتاع انه يعني زي ما قلنا في موقف اليهود بدأوا يشمتوا وبدأوا يطلعوا شبهات في موقف ضعاف الايمان في موقف دول. اللي يسمعوا حاجة لاول مرة زي دي. وريأكشن يبقى اسر على
تتخيلوا فاهم؟ ده ده ده نهج سيدنا ابراهيم اذ قال له ربه اسلم قال اسلمت. ودي اللي ربنا ما بيحبهاش قوي لو ما وقالها على المنافقين في سورة التوبة. ربنا يقول ايه؟ ولو ارادوا الخروج لاعدوا له عدة. لو كانوا عايزين يجاهدوا
فعلا هنتكلم عنها دي. لو ارادوا الخروج لا عدوا له العدة ولكن كره الله انبعاثهم. انبعاثهم يعني ايه؟ يعني واحد ينبعث يعني قوم. بس ربنا قال ايه؟ كره الله انبعاثهم. يعني انبعثهم ده وانبعثهم ده حاجة وحشة؟ طب ليه ربنا كاره
عارف لما واحد يقوم عمل كده قايم اهو عارف دي؟ ربنا كاره منهم دي. طب ما انا كنت قايل لا في امة ربنا بيحبها في امة ربنا بيكرهها. الصحابة حصل منهم ان ربنا يحبه. وهو بيصلي وقال له لف
ما فيش بقى طب ليه؟ طب اقنعني؟ طب حاضر. عارف التردد ده؟ ربنا يقول فهم في ريبهم عشان هو مرتاب او في ريبهم يترددون. ولو ارادوا الخروج لعبدوا العودة. اللي عايزين نتعلم ده للصحابة. السبق. السبق
سرعة عارف عارف لما تخش الجيش كده الجيش يا جماعة ما فيهوش آآ ما فيهوش تهريج. صفا انتبهت هو كده ما فيش ما تتكلمش. انت تنفز وبالحرف حالا. العبد كده مع ربنا. سيدنا ابراهيم كده. اذ قال له ربه
قال اسلمت. الصحابة كانوا كده في تحويل القبلة. المنافقين مش كده. اليهود مش كده. فشوف انت مع انهي صف ربنا بيأمرنا. اعمل ده. اعمل موبايل معين. حالا. اهلا انت مين بقى؟ لما بيتقال لك دي حرام. دي فرض. دي سنة. في واحد يا جماعة فهل انتم منتهون؟ ربنا
تحريم الخمر فهل انتم منتهون؟ احد الصحابة بيقول هو كانوا بيصبوا خمرة؟ وجه واحد نفس المشاكل. جه واحد وقال لهم ايه؟ خلاص يا جماعة الخمرة بقت حرام. فهو بيقول ايه
هم عاملين كده. يا سلام! يعني ده كلام عجيب. يعني ده كلام عجيب والله احنا لو هنا لا يا عم لما النبي ييجي يقول لنا النبي انا افرض ان انت ما سمعتش كويس صح؟ او طب هاروح للنبي صلى الله عليه وسلم واشوف هيعمل ايه واخلص هاروح اتأكد. او اه طب ان شاء الله رمضان اللي جاي
ده احنا يعني واحدة تتحجب لأ مش هتحجب اصل انا لما اتجوز طب لما اخلص جامعة عشان اعرف طب فرحي عشان كده كده كت فرح طب ليه معلش ما انا جاي فلما بعد الفرح طب لما اخلف انا لسة تلاتينات طب خلاص انا اصلا من القواعد فمش لازم البسها في ناس كده
المماطلة دي المماطلة دي ربنا ما بيحبهاش. والصحابة في الموقف ده مش ممكن فعلا. يعني الراجل هو راح قال لهم يلا الله! الصحابة كانوا كده. عايزين نتعلم الموقف ده كده. موقف تحويل القبلة ده. فيعني دي كده الحاجات اللي حصلت
في اول سنة سنتين. آآ رمضان بقى فرض ما كانش فرض. كان الصحابة بس النبي عليه الصلاة والسلام امرهم يصوموا يوم عاشوراء. وبعد كده في شهر آآ اه اه شعبان قبل رمضان على طول النبي صلى الله عليه وسلم خلاص قال لهم ايه؟ انه عاشوراء ده خلاص سنة. والصيام هيبقى صيام ايه؟ رمضان. وبرضه العيد ما كانش
فاهمين يا جماعة في مكة ما كنش في كان في صلاة عيد مكنش في خطبة ايه بقى في شريعة العيد النبي صلى الله عليه وسلم قال لهم احنا عندنا عيدين وبقى في خطبة وبقى في زكاة الفطر عارفين
اللي هي الزكاة اللي لازم تطلعها قبل صلاة العيد. كل ده حصل في بداية في بداية السنة الاولى دي. والزكاة نفسها فرضت. بعد كان ربنا بيكلمه عن الصدقة الصدقة لا بقى فيه زكاة. لو عندك حاجات بتزرعها تطلع كزا. لو عندك فلوس تطلع كزا. لو عندك املاك بتطلع كزا
فالموضوع بدأ بدأ يبقى فيه ايه؟ يبقى فيه حياء. فده حصل في اول سنة والمرة الجاية نكمل بقى ايه؟ ايه اللي حصل بعد كده؟ عشان طولنا. سبحانك اللهم وبحمدك. اشهد ان لا اله الا انت. استغفرك واتوب اليك